Tolu' A. Akinyemi

**Tolu A. Akinyemi,** marubuci ne kuma mawaƙi ɗan Najeriya wanda ya sami lambar yabo da yawa da ya shahara dalilin kundin waƙoƙin sa, *Dead Lions Don't Roar*.   

## Rayuwar farko da ilimi
An haifi Akinyemi Tolulope Adeola Akinyemi a Ado-Ekiti. Ya yi digiri a fannin tattalin arziki daga Jami’ar Jihar Ekiti sannan ya yi digiri na biyu a fannin (Accounting and Financial Management) daga Jami’ar Hertfordshire, Hatfield, UK.

## Sana'a
Akinyemi ya tashi daga Najeriya zuwa Birtaniya a shekarar 2010 kuma tun daga nan ya buga littattafai guda ashirin da ɗaya. Ya fito da littafinsa na farko na waƙa, mai taken; *Dead Lions Don't Roar*, a cikin shekaran 2017.

Akinyemi ya fitar da, *Dead Dogs Don't Bark *, littafinsa na biyu na wakoki kuma littafi na uku a shekarar 2018. Sai kuma *Dead Cats Don't Meow*, wanda aka saki a cikin Afrilu 2019 kuma ya ba da rangadin littattafai na ƙasashe da yawa na Birtaniya da Najeriya.

An fitar da littattafan Akinyemi da aka buga/wallafa da kuma ta hanyar yanar gizo. An nazarta wakokinsa a matsayin “waqoqin daukaka” da mujallar Nazarin Turanci a Afirka, ta yi.

Tarin waqoqin kundin Tolu, mai taken, *Everybody Don Kolomental*, an yi amfani da shi azaman hanyar koyarwa don shigar da ɗaliban likitanci a cikin tattaunawa game da lafiyar hankali da jin daɗin rayuwa a Jami’ar Benin/Asibitin Koyarwa, Jihar Edo, Najeriya.

Har ila yau, waƙarsa, *Everybody don Kolomental*', an karanta tare da yin nazari daga Farfesa Kingsley Oalei Akhigbe, farfesa a fannin ilimin taɓin hankali, a cikin jerin lakcoci na farko na 293 a Jami'ar Benin, kan maudu'in, (Kolomental and Elephant) a cikin dakin. - (Our Mental Health). 

Akinyemi shi ma mawaƙi ne na wasan kwaikwayo kuma ya yi wasa a bikin, Great Northern Slam, Crossing The Tyne Festival, Feltonbury Arts and Music Festival,The Havering Literary Festival. Shine baƙon da de yi wasa a Havering Libraries Black History, a watan Oktoba 20121. Haka-zalika, wani taro a Woolwich Centre Library National Poetry Day a watan Oktoban 2018; Yayi wasa a dandalin The Stanza  - Inda yayi wasa, jawabi, wasan ban dariya, a Open Mic, wanda aka gudanar a ranar 31 ga Agusta 2023. Ya kasance mawaƙin baƙo a wurin taron Ndi Igbo North East England (NINEE) Black History Month.

A ranar 25 ga Oktoba 2023, Lion & Lilac, ƙungiyar adabi wacce Akinyemi na ɗaya daga cikin waɗanda suka kafa ta, ta shirya taron waƙa don murnar watan Baƙar fata. Tolu ya kasance jarumin kanun labarai, tare da wasu hazikan mawaƙa.

A watan Satumbar 2023, Tolu Akinyemi ya fara rangadin waka na farko a fadin Arewa maso Gabashin Ingila, wanda ya soma da The Cooking Pot, a gidan Baba Yaga, Whitley Bay. Wannan ya biyo bayan wasan kwaikwayo mai ban sha'awa a Poetry Jam, wanda aka shirya a Cibiyar Waddington Street da ke Durham, tare da wasu fitattun wurare a faɗin yankin.

Majalisar Arts Council England ta amince da shi a matsayin marubuci mai hazaka ta musamman.

## Girmamawa da kyaututtuka

A cikin 2020, ya sami kyautar, Best Indie Book Award, sakamakon kundin waƙarsa, *ƘA Booktiful Love.* Tarin gajerun labaran waƙoƙinsa, *Inferno of Silence,* ya lashe lambar yabo ta 2021 IRDA Kyautar, Discovery Award, dalilin gajerun labarai da Next Generation Indie Book Awards  (2021) dalilin, Best Cover Design (Fiction).

## Tallafawa

Tun a shekarar 2017, Akinyemi ya ba da gudummawar wani kaso daga cikin kuɗaɗen da aka samu daga littafansa na sadaka. Ya bayar da gudummawar tallafi £1000, ga, Age Uk Northumberland's friendship line campaign.

## Bibliography

## Manazarta